

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2016.gada 22.decembrī Nr.**691**

 (prot.Nr.**27**, **25**.§)

Par atbalstu projektam “Sustainable Economic Growth Corridor Latvia-Belarus (SUNGRID)/ Ilgtspējīgās ekonomiskās izaugsmes koridors Latvija-Baltkrievija”

Pamatojoties uz likuma “Par pašvaldībām” 21.panta pirmās daļas 2.punktu, likuma “Par pašvaldību budžetiem” 30.pantu, Eiropas Kaimiņattiecību instrumenta ietvaros īstenojamo Eiropas Strukturālo un investīciju fondu mērķa “Eiropas teritoriālā sadarbība” programmu vadības likumu, 08.09.2016. Eiropas Kaimiņattiecību instrumenta Latvijas-Lietuvas-Baltkrievijas pārrobežu sadarbības programmas 2014.-2020.gadam projektu konkursa vadlīnijām, Daugavpils pilsētas domes Finanšu komitejas 2016.gada 15.decembra sēdes protokolu Nr.33, atklāti balsojot: PAR – 12 (V.Bojarūns, A.Broks, J.Dukšinskis, A.Gržibovskis, N.Ignatjevs, R.Joksts, J.Lāčplēsis, N.Petrova, D.Rodionovs, A.Samarins, R.Strode, J.Zaicevs), PRET – nav, ATTURAS – nav, **Daugavpils pilsētas dome nolemj:**

1. Atbalstīt projektu “Sustainable Economic Growth Corridor Latvia-Belarus (SUNGRID)/ Ilgtspējīgās ekonomiskās izaugsmes koridors Latvija-Baltkrievija” un piedalīties Eiropas Kaimiņattiecību instrumenta Latvijas-Lietuvas-Baltkrievijas projektu konkursā kā projekta partnerim (projekta apraksts – pielikumā).

2. Apstiprināt projekta kopējās izmaksas EUR 472 398,60apmērā, no tiem Daugavpils pilsētas domes daļa sastāda EUR 54 108,50.

3. Projekta apstiprināšanas gadījumā, nodrošināt projekta līdzfinansējumu EUR 5 410,85 apmērā un priekšfinansējumu saskaņā ar vienošanos nosacījumiem par projekta finansēšanu.

4. Pēc projekta īstenošanas nodrošināt sasniegto rezultātu uzturēšanu un izmantošanu ilgtermiņā, kas nav mazāka par pieciem gadiem.

5. Kontroli par lēmuma izpildi uzdot Daugavpils pilsētas domes priekšsēdētāja vietniekam P.Dzalbem.

Pielikumā: Projekta “Sustainable Economic Growth Corridor Latvia-Belarus (SUNGRID)/ Ilgtspējīgās ekonomiskās izaugsmes koridors Latvija-Baltkrievija” apraksts.

Domes priekšsēdētājs *(personiskais paraksts)* J.Lāčplēsis